**ЗАКОН ЗА ЕНЕРГЕТСКА ЕФИКАСНОСТ (\*)**

(\*Во овој закон се транспонираат одредбите од Директивата 2012/27/EU за енергетска ефикасност, Директивата 2010/31/EC за енергетски карактеристики на зградите и Регулативата 2017/1369 за утврдување на рамка за означување на потрошувачката на енергија, како што се усвоени и изменети од Министерскиот совет на Енергетската заедница.)

**Коментари и предлози за подобрување во членови од нацрт Законот за енергетска ефикасност.**

Дефиниции

Член 3

Општо: Добар дел од дефинициите дадени во член 3 не се користат во текстот на нацрт Законот за енергетска ефикасност за каде се наменети. Поради тоа, препораката е да се дефинираат само изрази коишто се користат во нацрт Законот за енергетска ефикасност.

Став 1, точка 23): Бидејќи се работи за енергетска ефикасност, би требало критериум за „големо претпријатие“ да биде и големината на потрошувачка на енергија годишно (само електрична енергија или вкупна енергија во MWh) да биде поголема од одредено ниво. На тој начин ќе се селектираат оние претпијатија кои се големи потрошувачи на енергија и навистина имаат потенцијал за заштеди на енергија односно спроведување на мерки за енергетска ефикасност.

**Програма за енергетска ефикасност на единиците на локалната самоуправа**

**Член 7**

Став 3): Програмите за енергетска ефикасност се изготвуваат на секои три години, така да не се доставуваат до Агенцијата за енергетика секоја година. Би требало да се преформулира став (3) од член 7.

**Надлежности на Министерството**

**Член 8**

Став 1, точка 1): Предлагам да се дефинира временска рамка за која ќе важи Стратегијата за реконструкција на згради (пример, 10 години).

Став 1, точка 2): Предлагам да се дефинира временска рамка за којашто ќе важи Акциониот план за енергетска ефикасност (пример, 1 година).

**Обврски на јавниот сектор**

**Член 10**

Став (2): Недостасува план односно на основа на што Службата за општи и заеднички работи ќе одреди список на згради од јавниот сектор коишто ги исполнуваат односно не ги исполнуваат минималните барања за енергетски карактеристики на згради. За да се реализира оваа активност е потребно да се направат анализи врз основа на претходно собрани податоци односно да се спроведат енергетски контроли од лиценцирани правни лица за вршење на енергетска контрола. Во овој контекст, потребно е да се дефинира и динамика на активности и временски план за спроведување на анализите односно на енергетските контроли на јавните згради во периодот од три години (како што е дефинирано во член 7).

Став 3): Податоците треба да бидат дефинирани наместо општо наведување на енергетски карактеристики или други релевантни енергетски податоци. На пример, би требало да се наведе видот на гориво што се користи за греење, количината на користење гориво за греење годишно, опрема што се користи, материјали од кои е направена зградата, состојба на надворешната обвивка на зградата (фасада, прозори, надворешни врати, покрив), количина на електрична енергија што се користи годишно, спратови на зградата, итн.

Воедно, заради квалитетот и веродостојноста на собраните податоци, сметам дека е потребно да се одреди систем за контрола и верификација на податоците од страна на релевантни стручни лица.

**Алатка за следење и верификација (МВП) и годишно известување**

**Член 12**

Став 1): Сметам дека треба да се дефинира од каде потекнуваат мерките за енергетска ефикасност што треба да ги спроведат лицата од јавниот сектор. Доколку мерките за енергетска ефикасност потекнуваат од изработени енергетски контроли од страна на лиценцирани правни лица за вршење енергетски контроли, истото треба да биде дефинирано во став (1) од овој член.

**IV. ОБВРЗУВАЧКА ШЕМА И АЛТЕРНАТИВНИ МЕРКИ**

**Обврзувачка шема за енергетска ефикасност и алтернативни мерки**

**Член 14**

Став 1): Предлагам да обврзувачката шема за енергетска ефикасност со правила и обврски за операторите на дистрибутивните системи и снабдувачите на пазарите на енергија во Република Македонија се насочи кон **социјално ранливите категории на граѓани** односно **семејствата со ниски приходи** во Република Македонија. На тој начин, државата ќе помогне на оваа група на граѓани во намалување на трошоците за потрошувачка на енергија коишто значително влијаат кон нивниот семеен буџет и притоа допринесе кон остварување на целите за поддршка на социјално ранливите категории на граѓани односно на семејствата со ниски приходи во државата.

Став 2): Сметам дека е потребно да се дефинира времето од кога обврзувачката шема за енергетска ефикасност ќе стане извршна за операторите на дистрибутивните системи и/или снабдувачите на пазарите на енергија во Република Македонија.

**Обврски на големите претпријатија**

**Член 15**

Став 2): Дали големите претпријатија имаат некаква обврска да спроведат некои од препорачаните мерки за енерегетска ефикасност од извршената енергетска контрола односно да постигнат одредени заштеди на енергија во однос на дефинирана основна состојба? Дали таква одредба може да стане обврска на големите претпријатија?

**Енергетски контроли и системи за управување со енергија во индустријата и комерцијалниот сектор**

**Член 16**

# Во член 15 е дефинирано дека големите претрпијатија се должни да спроведуваат енергетска контрола на секои четири години. Доколку само големите претпријатија се должни да спроведуваат енергетска контрола, а малите и средни претпријатија не се должни да го прават тоа т.е. доколку за нив таа обврска е доброволна, тогаш тоа би требало да биде наведено во член 16.

**Овластени енергетски контролори во индустријата и комерцијалниот сектор**

**Член 17**

# Предлог: Овластувањето за енергетски контролор да е со важност од пет (5) години колку што е и периодот на времетраење на лиценцата за вршење на енергетски контроли на правните лица.

**Обуки на енергетските контролори во индустријата и комерцијалниот сектор**

**Член 18**

# Предлог: Обуките за енергетски контролори да се спроведуваат на секои пет (5) години колку што е и периодот на времетраење на лиценцата за вршење на енергетски контроли на правните лица.

**Енергетска ефикасност при пренос и дистрибуција**

**Член 21**

# Предлог: Да се дефинира временска рамка односно временски одредници кога треба операторите да направат и достават процени за намалување на загубите и потенцијалот на енергетска ефикасност во нивните системи како и дефинирање на регулираниот период кога мерките за енергетска ефикасност ќе ги спроведат истите.

**Овластени енергетски контролори на згради**

**Член 41**

# Предлог: Овластувањето за енергетски контролор да е со важност од пет (5) години колку што е и периодот на времетраење на лиценцата за вршење на енергетски контроли на правните лица.

**Обуки на енергетските контролори на згради**

**Член 42**

# Предлог: Обуките за енергетски контролори да се спроведуваат на секои пет (5) години колку што е и периодот на времетраење на лиценцата за вршење на енергетски контроли на правните лица.